
Republica Moldova, Raionul Ștefan Vodă         
                Consiliul local Popeasca
                      MD-4228, Republica Moldova, raionul Ștefan Vodă, str. Florilor,
                      tel/fax: 0 (242)-34-336, 0 (242)-34-338; e-mail: primaria.popeasca@apl.gov.md
              

DECIZIE nr. 7/8
din 27 iulie 2026

Cu privire la amalgamarea voluntară a unităților
 administrativ-teritoriale satul Popeasca şi satul Cîrnăţeni

În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, și al pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare,
Având în vedere deciziile consiliilor locale ale unităţilor administrativ-teritoriale participante privind inițierea procesului de amalgamare voluntară și desemnarea reprezentanților în Grupul de Lucru Comun.
Ţinând cont de faptul că Grupul de Lucru Comun a examinat materialele aferente procesului de amalgamare voluntară, a elaborat proiectul deciziei privind amalgamarea voluntară și a aprobat prin consens înaintarea acestuia spre consultare publică și examinare de către consiliile locale participante,
luând în considerare Analiza privind respectarea condițiilor de bază, stabilirea centrului administrativ și sinteza procesului de consultare publică, Viziunea preliminară a viitoarei unităţi administrativ-teritoriale amalgamate și Tabelul de sinteză al propunerilor, obiecțiilor și recomandărilor recepționate în cadrul consultărilor publice,
constatând că unităţile administrativ-teritoriale participante formează un teritoriu continu și că populația cumulată a acestora depășește pragul minim de 3.000 de locuitori, Consiliul local Popeasca

DECIDE:
1.Se aprobă amalgamarea voluntară a următoarelor unități administrativ-teritoriale, satul Popeasca raionul Ştefan Vodă şi  satul Cîrnăţeni raionul Căuşeni.
2.Se stabileşte satul Cîrnăţeni în calitate de centru administrativ al viitoarei unităţi administrativ teritoriale amalgamate.
3. Se propune ca denumirea viitoarei unităţi administrativ-teritoriale amalgamate să fie UAT Popeasca-Cîrnăţeni.
[bookmark: _GoBack]4.Se pune în sarcina dlui Pădureţ Ion, primarul satului Popeasca, transmiterea deciziei de amalgamare voluntară şi documentele aferente aprobate de consiliul local către Primăria Cîrnăţeni, selectată în calitate de centru administrativ al unităţii administrativ-teritoriale amalgamate pentru consolidarea dosarului de amalgamare voluntară.
5. Prezenta decizie intră în vigoare la data includerii în Registrul de stat al actelor locale şi poate fi contestată în decurs de 30 zile de la data comunicării la Judecătoria Căuşeni cu sediul la Ştefan Vodă.



Preşedintele şedinţei  	      Zmeu Diana

Secretarul Consiliului local                                                      Cojocaru Carolina

